INET ปิดบวก 6% ลุ้นรายได้ปีนี้โตแรง! รับดีมานด์ลงทุน ICT ต่อเนื่อง 3-5 ปี
INET ปิดบวก 6% ลุ้นรายได้ปีนี้โตแรง! รับดีมานด์รัฐ-เอกชนลงทุน ICT ต่อเนื่อง 3-5 ปี โบรกฯแนะซื้อเคาะเป้า 12 บ. 
INET ปิดบวก 6% ลุ้นรายได้ปีนี้โตแรง! รับดีมานด์รัฐ-เอกชนลงทุน ICT ต่อเนื่อง 3-5 ปี โบรกฯแนะซื้อเคาะเป้า 12 บ.
21 ม.ค. 2565

ผู้สื่อข่าวรายงานว่า วันนี้ 21 ม.ค. 2565  ราคาหุ้น บริษัท อินเทอร์เน็ตประเทศไทย จำกัด (มหาชน) หรือ INET  ปิดที่ระดับ 9.20 บาท บวก 0.50 บาท หรือขึ้นไป 5.75% โดยทำจุดสูงสุด 9.20 บาท  และทำจุดต่ำสุด 8.55 บาท ด้วยมูลค่าการซื้อขาย 111.99 ล้านบาท

บล.เคทีบีเอสที ระบุในบทวิเคราะห์17 ม.ค.2565) ว่า INET*: (เป้าเชิงกลยุทธ์ 12.00 บาท) คาดปี  2565 รายได้โตแรง ด้านกอง REIT พร้อมลงทุนเฟส 2 ลูกค้าแน่น  ประเมินรายได้ทั้งการขายและบริการปี  2565 โตก้าวกระโดดตาม Demand และ การปรับองค์กรของเอกชน โดย Trend การลงทุน ICT จะต่อเนื่องไม่น้อย กว่า 3-5 ปี
โดยรายได้จองกองทุน INETREIT จะโตโดดเด่น เฟส 1 ลูกค้าใช้บริการเต็มอัตรา ส่วนเฟส 2 ล่าสุดมีลูกค้าราว 20% การเพิ่มขึ้นของลูกค้าใหม่สูง พร้อมลงทุนในเฟส 3 และ 4 ในปีถัดไป
อีกทั้งจับมือกับพันธมิตรและใช้บริษัทลูกในการขาย Program และให้บริการใน ลักษณะ Bundle ได้ลูกค้ารายใหญ่ทั้งรัฐและเอกชนเกรด A ใบมือสร้าง ความต่อเนื่องให้กับรายได้